TÄMÄ OHJELMA VOI SISÄLTÄÄ JOILLEKIN KATSOJILLE
SOPIMATONTA AINEISTOA
Kim Jong-un on aurinko,
jonka ympärillä kaikki pyörii Pohjois-Koreassa.
Hän on osoittautunut säälimättömäksi johtajaksi,
joka ei epäröi tehdä nopeita ja julmia tekoja
niille, jotka uhkaavat valtiota
ja sitä kautta häntä.
Kim Jong-unista tuli maansa hallitsija vain 28-vuotiaana.
Hän on vasta kolmas hallitsija Pohjois-Koreassa.
Hän otti isänsä ydinvoimaohjelman ja tehosti sitä valtavasti.
Pohjois-Koreassa on risteilyohjuksia
ja ydinaseita.
Ne johtuvat siitä, millainen hallitsija Kim Jong-un on.
Hän on nyt jo saavuttanut
paljon enemmän kuin hänen isänsä ja isoisänsä.
Emme voi ymmärtää tätä miestä,
ellemme ymmärrä perhettä, johon hän syntyi
ja sitä, millainen vaikutus hänen isoisällään oli häneen.
Hänen isänsä ja isoisänsä
eivät koskaan tavanneet USA:n presidenttiä.
Hän on vastuussa maailman 4:nneksi suurimmasta armeijasta. Kuka hän on?
Tämä on tarina siitä, kuinka nuorin Kim otti maan haltuunsa,
ja kuinka hän hyötyi perheestään ja tuli maailmankuuluksi.
28. JOULUKUUTA 2011
Kim Jong-ilin,
Pohjois-Korean toisen johtajan, äkillinen kuolema oli järkytys.
Tämän valtion tulevaisuus oli nyt maailmanlaajuinen huolenaihe,
ja siitä oli tullut CIA:n johtajan tärkein tehtävä.
DAVID PETRAEUS ENTINEN CIA:N JOHTAJA
Muistan erityisesti sen epävarmuuden.
Millainen johtaja Kim Jong-unista tulisi?
Hän oli alle 30-vuotias, eikä hänellä ollut kokemusta.
Hän oli kuulemma impulsiivinen ja itsepäinen.
Mitä hän tekisi ydinaseohjelmalle?
Kaikki nämä tekijät olivat huolen aiheita,
ja mekin olimme siitä huolissamme.
Pohjois-Korea oli ainutlaatuinen valtio.
Se oli yhden perheen hallitsema kommunistinen valtio.
ISOISÄ
Tämän maan perusti Kim Jong-unin isoisä, joka hallitsi
kauemmin kuin muut kommunistidiktaattorit.
Valta siirtyi sitten hänen pojalleen, Kim Jong-unin isälle.
ISÄ
Hän kuoli äkillisesti 70-vuotiaana.
Kellään ei ollut aikaa suunnitella
ennen kuin Kim Jong-un astui valtaan.
CIA halusi tietää, kuka hän on.
CIA:n analyytikot tutkivat tällaisia
kuvanauhoja ja yrittivät saada niistä tietoa.
Meillä ei ollut kunnon tietoa.
Yritimme tehdä psykoanalyysiä hänestä,
mutta meillä oli liian vähän tietoa. Se oli lähes mahdotonta.
Yksi syy siihen, että CIA:lla ei ollut tietoa,
oli se, että Kim Jong-un ei aina ollut selvästi seuraava hallitsija.
Hänen isällään oli viisi lasta.
Yksi heistä on tytär, mutta hänestä ei tiettävästi ole valokuvia.
Nuorin lapsi oli myös tytär,
mutta nainen ei vielä sopisi hallitsijaksi.
Hänellä oli kolme poikaa. Kim Jong-nam oli vanhin heistä
ja hän vaikutti hyvältä vaihtoehdolta.
-Oletteko te herra Kim Jong-nam? -Jos et tiedä, miksi seuraat minua?
2000-luvun alussa hän muutti Kiinaan,
joten hänestä ei voinut tulla hallitsija.
Seuraava, Kim Jong-chul, ei ollut kiinnostunut politiikasta.
Hän soitti ennemmin kitaraa.
Miksi olette Lontoossa, herra Kim?
Hän välttelee julkisuutta,
mutta häntä on nähty ulkomailla rock-konserteissa.
Uskomme, että hän on Kim Jong-chul.
Hän hymyilee
Eric Claptonin konsertissa Lontoon Royal Albert Hallissa.
Jäljellä oli enää Kim Jong-un.
Hän oli vasta kolmas kruununperillinen,
mutta nyt hän oli ainoa vaihtoehto.
Hän vaikutti haavoittuvaiselta.
Mietin silloin, itkikö hän myös pelosta?
Hän ei saisi hallita rikasta maata,
jonka kansalaiset voisivat hyvin.
Hänen maassaan vallitsi krooninen ruokapula.
Sähköä oli vain vähän, ja se oli eristyksissä muusta maailmasta.
Se ei ollut helppo tehtävä.
JEAN H. LEE, ENTINEN PYONGYANGIN TOIMISTON LEHDISTÖPÄÄLLIKKÖ
Olin ensimmäinen amerikkalainen journalisti,
joka sai työskennellä Pyongyangin lehdistön kanssa.
Sain kuulla, mitä pohjoiskorealaisille oli kerrottu
tästä nuoresta miehestä, ainakin propagandan muodossa.
Meille kerrottiin, että Kim Jong-un oli erilainen kuin isänsä.
Hän muistuttaisi isoisäänsä,
joka oli erittäin karismaattinen ja jota kansa rakasti.
Hän halusi todistaa, että hän piti ihmisistä
aivan kuin isoisänsä.
Hän istui usein lattialle
ja otti lapsia syliinsä ja halaili heitä.
Se oli strateginen teko. Hän halusi muistuttaa isoisäänsä.
Häntä auttoi sekin, että hän näytti isoisältään.
Hän alkoi myös käyttää
täysin samanlaista olkihattua, jota hänen isoisänsä käytti,
ja alkoi kävellä samalla tavalla.
Pohjoiskorealaiset muistivat nämä asiat.
Kim Jong-un hyötyy isoisänsä muistosta ja tekee itsestään
vakuuttavamman johtajan.
Hän halusi, että häntä pidetään jumalana
kuten hänen isäänsä ja isoisäänsä.
Hän halusi olla 2000-luvun jumala,
ja näytti kansalaisille nykyaikaisia asioita.
Hän halusi näyttää erilaiselta johtajalta
ja alkoi myös tuoda vaimoansa julkisuuteen.
Se oli merkittävää, koska hänen isänsä vältteli julkisuutta.
Hänen isänsä ei koskaan tuonut perhettään julkisuuteen.
Nyt kansa näki Kim Jong-unin kauniin ja tyylikkään vaimon.
Sillä oli suuri vaikutus tässä yhteiskunnassa.
Ihmisiä kannustettiin olemaan hieman yksilöllisempiä.
Tiedustelupalvelujen mielestä tällainen avoimuus voi johtua siitä,
että Kim oli nuorempana ulkomailla.
Teini-ikäisenä hän kävi koulua Sveitsissä yhdeksän vuotta.
Kun hänestä tuli hallitsija, lehdistö kiinnostui siitä ajasta.
Uutistoimistot haastattelivat hänen luokkatovereitaan
saadakseen tietoa hänestä.
KIM JONG-UN KOULUPOIKANA
Hän oli ennemminkin ujo
kuin ulospäin suuntautunut. Hän oli hiljainen poika.
KIM JONG-UN KOULUPOIKANA
Kun me pelasimme koripalloa,
hän saattoi olla äänekäs ja hyökkäävä hyvällä tavalla
ja kerskailla.
Hänen hoitajiensa mukaan
hän piti Chicago Bulls -joukkueesta niin paljon,
että hän nukkui koripallon kanssa.
Haluaisimme tietää, kuinka paljon Sveitsissä vietetty aika
vaikutti häneen.
Hän näki siellä paljon länsimaisia ideoita.
Se alkoi näkyä jo hänen hallintokautensa alussa.
Oli mielenkiintoista, että hänellä oli henkilökohtainen pop-yhtye.
Se oli tyttöbändi, jonka nimi oli Moranbong Aktan.
Se oli todella suosittu Pyongyangissa.
Tytöillä oli paljastavia mekkoja
ja minihameita. He soittivat elektronisia instrumentteja.
He soittivat Rockyn tunnussävelmän, ja se on periamerikkalainen elokuva.
Se kaikki oli uusinta uutta Pohjois-Koreassa.
Kim Jong-un! Kim Jong-un! Kim Jong-un!
Kim jatkoi isänsä ja isoisänsä
perustamia sotilasparaateja,
mutta nyt niissä alkoi näkyä hänen omia kiinnostuksen kohteitaan.
Vuonna 2013 hän kutsui luoksensa erään sankarinsa.
KORIPALLOTÄHTI
Minä olen Dennis Rodman.
Pelasin Chicago Bullsissa, Detroit Pistonsissa ja LA Lakersissa.
Olen näytellyt elokuvissa ja kirjoittanut kirjoja.
Sillä on hyvä nimi: "Minun pitäisi olla jo kuollut".
Olen tehnyt kaikenlaista.
Minä, Dennis Rodman, olen sellainen.
En tiennyt mitään Pohjois-Koreasta.
Kuulin vuonna 2013 jotain siitä,
että Pohjois-Korean johtaja
halusi tavata jonkun Chicago Bulls -joukkueen jäsenen.
Kuulin myöhemmin, että he olivat ensin kysyneet Michael Jordanilta,
mutta hän ei halunnut mennä sinne.
Taisin olla seuraava vaihtoehto.
He kysyivät, haluaisinko mennä sinne, ja suostuin siihen.
En ollut huolissani. Teeskentelin meneväni Vegasiin.
Se oli vain yksi hulluista matkoistani.
Saisin nauttia prostituoiduista ja uima-altaista.
Ajattelin, että siellä olisi makeata
ja ajattelin, että se olisi uusi kokemus.
En tiennyt muuta.
Pelaisin koripalloa, kättelisin ihmisiä ja olisin valokuvissa.
Se olikin aikamoinen järkytys.
Entinen NBA-tähti Dennis Rodman oli menossa pelaamaan
elämänsä oudointa koripallo-ottelua.
Kävelin stadionille ja yksi johtajista sanoi...
Kysyin, mitä siellä tapahtui. Hän pyysi minua istumaan.
En vieläkään tiennyt, mitä siellä piti tapahtua.
Ihmiset nousivat ylös ja alkoivat taputtaa.
Luulin, että he taputtivat minulle. Se tuntui todella makealta.
Sitten katsoin vasemmalle ja näin, kenelle he taputtivat.
En vieläkään tiennyt, kuka hän oli.
Sitten tajusin, kuka hän oli. Ajattelin, että se oli hullua.
Minulle alkoi valjeta, kuinka paljon valtaa hänellä oli.
Aplodit jatkuivat 10 - 15 minuuttia.
Ihmettelin, miksi minäkin taputin.
Minähän olin amerikkalainen!
Ajattelin, että miksi ei?
Minusta oli pelottavaa nähdä, että ihmiset itkivät.
Olen nähnyt paljon outoja asioita.
Olen nähnyt presidenttejä
ja kaikkea, mutta se oli uskomatonta.
Sitten tajusin, mitä seuraavaksi tapahtuisi.
Yksi, kaksi, kolme, hurraa!
Kun peli alkoi, hän alkoi puhua minulle.
En ymmärtänyt häntä. Hän puhui Korean kielellä.
Hän puhui koripallosta koko pelin ajan.
Hän pitää amerikkalaisesta koripallosta
ja Chicago Bullsista.
Me ymmärsimme toisiamme.
Me nauroimme, ja hän sanoi, että saisin kaiken haluamani.
Tulkki sanoi minulle:
"Dennis, olet yksi harvoista ulkomaalaisista meidän maassamme
ja erittäin harva ihminen saa istua meidän johtajamme vieressä."
"Jostain syystä hän pitää sinusta."
Olette kohdelleet minua ja näitä muita amerikkalaisia todella hyvin.
Herra, haluan kiittää teitä. Te olette minulle elinikäinen ystävä.
Minulla alkoi olla mukavaa, ja minusta tuntui siltä,
että olimme olleet ystäviä vuosikausia.
Hän pyysi, että kävisin siellä uudelleen,
ja mahdollisimman usein.
Sanoi tulevani kolmen kuukauden välein. Hän ilahtui.
Dennis Rodman on palannut Pohjois-Koreaan.
Hän tapaa ystävänsä diktaattori Kim Jong-unin.
Herra Rodman on yksityismatkalla.
Meidän mielipiteemme Pohjois-Koreasta ei ole muuttunut.
En ole presidentti tai poliitikko.
Hän on aivan tavallinen ihminen.
Hän haluaa vain rentoutua. Se on makeata.
Eräänä päivänä poltimme sikareita ja joimme tequilaa ulkona.
Hän sanoi ensimmäisen kerran, että hän haluaisi käydä USA:ssa.
Hän haluaisi nähdä siellä koripallo-ottelun.
Kysyin, mikä häntä kiinnosti.
Hän sanoi haluavansa mennä Madison Square Garden -rakennukseen.
Hän hoki sitä toistamiseen.
Hän huitoi käsillään.
Sanoin: "Totta kai!"
Hän sanoi: "En voi mennä sinne,
koska ihmiset eivät pidä minusta." Minä olin yllättynyt.
-Millainen matka teillä oli? -Todella mahtava!
-Kuinka mahtava? -Palaan sinne viikon kuluttua!
Tunteeko Dennis Rodman Kim Jong-unin
paremmin kuin kukaan muu amerikkalainen?
Kyllä. CIA:ssa ei ole ketään, joka tuntee hänet paremmin
kuin Dennis Rodman.
Se on jo itsessään pelottavaa.
Paljon onnea vaan,
paljon onnea vaan,
paljon onnea marsalkalle,
paljon onnea vaan
Rodmanin vierailu Pyongyangiin
toteutti Kim Jong-unin lapsuudenunelman.
Salamyhkäisen valtion kaikkivaltiaan diktaattorin rooli
oli kuitenkin haastava.
Korkea-arvoiset kenraalit
yrittivät olla viekkaampia kuin nuori Kim,
koska he halusivat suistaa hänet vallasta.
Kim Jong-un aikoi kuitenkin näyttää,
että hän oli aivan yhtä armoton kuin edeltäjänsä.
TÄMÄ OHJELMA SISÄLTÄÄ JOILLEKIN KATSOJILLE
SOPIMATONTA AINEISTOA
Kim Jong-un on moderni diktaattori.
Hän pitää tietynlaisesta edistyksestä,
mutta hän ei halua, että hänen valta-asemaansa kyseenalaistetaan.
Kaikkien pitää olla uskollisia hänelle.
Kun olin journalistina
Pohjois-Koreassa,
yritin päästä yksityiseen eli suljettuun kokoukseen.
Halusin nähdä, mitä kulissien takana tapahtui.
Siellä näkee paljon enemmän kuin tv-ohjelmissa.
He tietävät, että kun Kimin musiikki alkaa,
heidän pitää nousta seisomaan ja alkaa taputtaa.
Huomasin yhden merkillisen asian.
Yksi ihminen ei noussut seisomaan ja taputtanut muiden lailla.
Kaikki näkivät sen. Jang Song-thaek jäi istumaan.
SETÄ, JOKA EI TAPUTTANUT
Jang Song-thaek oli Kim Jong-unin setä.
1970-luvun alussa hän meni naimisiin Kim Kyong-huin kanssa,
joka oli Kim Jong-unin isän ainoa sisko.
Hänestä oli tullut osa perhettä.
Hän oli läheisissä väleissä Kimien kanssa
ja hänestä tuli yksi hallituksen tärkeimmistä henkilöistä.
Koska hän oli osa heidän perhettään,
hän tiesi, mitä tämän valta-asetelman sisällä tapahtui.
Hän tiesi myös, mitä sen ulkopuolella tapahtui.
RA JONG-YIL, entinen Etelä-Korean tiedustelupalvelun päällikkö
Jang Song-thaek oli toiseksi tärkein mies
Pohjois-Korean valtahierarkiassa.
Hän oli kyvykäs mies,
mutta hän oli myös hurmaava.
Hän oli lähes aina aivan Kim Jong-unin takana
kun näin hänet.
Hän on mielenkiintoinen. Hän sai koulutuksensa Neuvostoliitossa.
Hän oli siis nähnyt ulkomaailmaa melko paljon.
Hänellä oli myös hyvät suhteet Kiinaan.
Hänellä oli siis paljon yhteyksiä ulkomaailmaan.
Kim Jong-un saattoi pitää sellaista
epäilyttävänä ja uhkaavana.
JANG SONG-THAEK JA KIINAN PRESIDENTTI HU JINTAO, 2012
Kuulimme huhuja,
että hän oli juoninut Kiinan presidentin kanssa,
että Kim Jong-un korvattaisiin hänen velipuolellaan.
Tyranniassa johtajan täytyy seurata jatkuvasti,
kuka saattaisi olla uhka valta-asemalle.
Jang-setä matkusti jatkuvasti Kiinaan.
Joulukuussa 2013, hallituksen kokouksessa Pyongyangissa,
hän näki selvästi, että hän ei enää ollut osa puoluetta.
Kokouksessa jopa hänen lähimmät ystävänsä
syyttivät häntä vakavista valtioon
ja sen johtajaan kohdistuvista rikoksista.
Hänet vietiin pois ja sitten hänet pidätettiin.
Kidutus näkyy hänen kasvoillaan.
Vartijat oli valittu huolella. He olivat pitkiä,
ja kaikki oli saatu näyttämään siltä,
että kukaan ei enää luulisi, että Jang Song-thaek olisi hyvä mies.
Uskon, että hallitus halusi nöyryyttää ja halventaa häntä.
Valtion sanomalehti julkaisi listan hänen
rikoksistaan: uhkapeli, valtion varojen varastaminen, uskottomuus.
Jangin ei annettu puolustautua.
Oikeudenkäynti oli näytelmä, ja tuomarit päättivät asian nopeasti.
Hän sai kuolemantuomion, joka pantiin täytäntöön heti.
Kim Jong-unin setä on teloitettu.
Pohjois-Korean uutistoimisto kutsui häntä
"Halveksittavaksi pohjasakaksi, joka on huonompi kuin koira."
Me tiedämme, että Jang Song-thaek teloitettiin
ilmatorjuntakonekiväärillä.
Hänestä ei jäänyt jäljelle juuri mitään.
Hänen jäännöksensä tuhoutuivat täysin,
joten hänestä ei ole jäljellä yhtään mitään.
Se oli karmaisevaa sekä minusta
että Pohjois-Korean etuoikeutetuista ihmisistä.
Häntä käytettiin esimerkkinä. Kukaan ei ole turvassa.
Kim julkaisi teloituksen kunniaksi uuden laulun,
jonka maan suosituin tyttöbändi esitti.
Koreaa hän aina hallitsee,
ihmistemme kohtaloita vallitsee.
Hän saa meidät unelmoimaan
kaikki kukkamme aina kukkimaan.
Uskollisena aina pysymme
toveri Kim Jong-unille!
Kaikki, mitä ihmisille näytettiin, oli keksittyä ja keinotekoista.
Hallitus palkkasi muusikkoja ja taiteilijoita,
jotta he tuottaisivat taidetta, musiikkia ja runoutta,
jotka tukivat hallituksen tavoitteita.
Pohjois-Korea oli maailman mahtavin maa
ja Kimin dynastiassa oli jumalia, jotka johtivat maan kansaa.
JIEN BAEK, KIRJOITTAJA: "POHJOIS- KOREAN SALAINEN VALLANKUMOUS"
Kim halusi ihmisten uskovan uuteen 2000-luvun Pohjois-Koreaan.
Ihmisillä ei ollut valinnanvaraa.
Kimin tai hallituksen kritisoiminen
tai yhteyden ottaminen ulkomaailmaan olisi ollut kohtalokas virhe.
Kimin valtakauden alussa julkiset teloitukset kolminkertaistuivat.
Aseet valmiina! Yksi laukaus! Tulta!
Teloituksessa uhria ammutaan kolme kertaa.
Yleensä päähän, rintakehään ja vatsaan.
Tulta!
Uhri on sidottu tolppaan.
Sillä on tarkoitus. Jos ihmistä ammutaan, etenkin mahaan,
hän kallistuu eteenpäin.
Tulta!
Jotkut ystäväni, jotka ovat nähneet teloituksia, sanovat että on hullua,
että jopa kuoleman hetkellä
pohjoiskorealainen ihminen pakotetaan kumartamaan valtiolle.
Tulta! Tulta!
Syntymästä teloitushetkeen saakka ihminen on olemassa
vain palvellakseen Kimin perhettä.
Pohjoiskorealaiset tuntevat maamme historiaan pohjautuvan tarinan
Joseon-dynastian ensimmäisestä kuninkaasta.
Hänellä oli monta poikaa.
Valta piti siirtää seuraavalle sukupolvelle
ja hän valitsi yhden pojan. Se aiheutti erimielisyyksiä.
Yksi pojista tappoi valitun veljensä.
Tämä tunnetaan Hamheung-chasan vertauskuvana.
Kun kuulin tämän tarinan, minusta se oli karmaiseva.
Ajattelin, että veljeksien keskeinen taistelu hallitsijan asemasta
ja kilpailevien veljien tappaminen on osa heidän perheensä historiaa.
Kimin perhe lisäisi pian nykyaikaisen version
tarinoihin Korean dynastioista.
Kim Jong-unilla oli vanhempi velipuoli, Kim Jong-nam.
Hän oli isänsä ensimmäinen poika,
ja hän puhui hyvin avoimesti asioista.
ISOVELI
Kiinnostuin Pohjois-Koreasta noin 10 vuotta sitten.
Erikoistuin Pohjois-Korean politiikkaan.
Aloin kerätä tietoa siitä.
Moni ihminen liittyy Pohjois-Korean politiikkaan
ja olen yhteydessä heihin.
Onko isäsi Kim Jong-il?
-Minusta se on naurettava kysymys. -Niin.
Kim Jong-nam oli opiskellut Euroopassa noin kymmenen vuotta
ja hän oli tottunut asioihin Euroopan kulttuurissa,
joita ei pidetä tärkeinä Pohjois-Korean politiikassa.
Kim Jong-nam matkusti väärennetyllä passilla,
mutta hänet huomattiin kun hän oli menossa Japanin Disneylandiin.
Se oli noloa Kimien perheelle ja se aiheutti katkeria erimielisyyksiä.
Kim Jong-nam alkoi elää ulkomailla 2000-vuoden alussa.
Siitä huolimatta Kim Jong-namilla oli tukijoita
korkeallakin tasolla Pohjois-Koreassa.
Hän ei kuitenkaan elänyt jokapäiväistä elämäänsä
Pohjois-Koreassa,
eikä hän voinut hallita maata, koska hän oli poissa niin paljon.
-Hei, oletko herra Kim Jong-Nam? -Kyllä.
Koska hän oli vanhin lapsi,
hän puhui usein Pohjois-Koreasta ja sen tulevaisuudesta.
Hänellä oli uusi paikka Kiinassa, ja hän puhui lehdistölle.
Hän varmisti, että hänen sijaintinsa pysyisi salaisena.
Eikö sinua harmita, että sinusta ei tullut hallitsijaa?
Se ei harmita minua.
Minä en ole kiinnostunut maani hallitsemisesta.
Minusta tämä dynastia ei saisi jatkua
enää kolmannessa sukupolvessa.
Kimin perheen jäsen kritisoi Korean suljettua hallintojärjestelmää.
Vaikka hän oli ulkopuolinen,
se oli todella urheata.
YOJI GOMI JOURNALISTI, TOKYO SHIMBUN -LEHTI
Vuonna 2011 Kim Jong-nam suostui antamaan haastattelun
kasinoista kuuluisassa Macaossa.
Kun tapasin Kim Jong-namin Macaossa,
olin tietenkin yllättynyt ja minua jännitti.
Hänkin näytti siltä, että häntä jännitti.
Kun kättelimme, hänen kämmenensä oli hikinen.
Sitten aloin kysyä kysymyksiä.
Kysyin ydinaseista ja Pohjois-Korean sisäisistä asioista.
Yllätyksekseni
hän vaikutti vakavalta ja älykkäältä.
He jatkoivat keskustelua sähköpostien välityksellä.
Kim Jong-nam ei selvästikään tukenut Kimin dynastian jatkumista.
"ON TÄYSIN JÄRJENVASTAISTA, ETTÄ VALTA SIIRTYY
KIMIN DYNASTIAN KOLMANNELLE SUKUPOLVELLE, SITÄ EI VOI HYVÄKSYÄ"
Kun Kim Jong-unista tuli johtaja,
keskustelusta tuli tärkeä
ja Gomi pyysi lupaa julkaista heidän yksityiset sähköpostinsa.
Hän pyysi minua odottamaan.
Pohjois-Koreassa tapahtui suuria muutoksia,
joten minusta oli tärkeätä julkaista se kirja siinä vaiheessa.
Hän vastasi: "Ymmärrän,
mutta me emme voi enää pitää yhteyttä."
Sitten Etelä-Korean tiedustelupalvelu
väitti löytäneensä Kim Jong-unin kirjoittaman muistion.
"VIHAAN HÄNTÄ, HANKKIUTUKAA EROON HÄNESTÄ"
KUALA LUMPUR, MALESIA 13. HELMIKUUTA 2017
LENTOKENTÄN TURVAKAMERA
Kuvanauha näyttää, että Kim Jong-nam saapui Kuala Lumpurin lentokentälle
ja meni lähtöaulaan.
Paikalle ilmestyi kaksi naista,
joilla oli kahta VX-hermokaasun ainesosaa.
Molemmat hieroivat käsillään hänen kasvojansa.
Kemikaalit yhdistyivät ja muodostivat hermomyrkyn.
Kim Jong-nam menee pyytämään apua.
LENTOKENTÄN TURVAKAMERA
Muutaman minuutin kuluttua hän kuoli.
LENTOKENTÄN TURVAKAMERA
Olin aivan sanaton.
LENTOKENTÄN TURVAKAMERA
Me olimme olleet todella läheisiä.
Se oli todella surullista. Minulla on vieläkin ikävä häntä.
Etelä-Korean mukaan on erittäin
todennäköistä, että murhan takana oli Pohjois-Korea.
Emme tiedä, tapahtuiko murha Kim Jong-unin määräyksestä,
mutta hänen veljensä olemassaolo häiritsi häntä erittäin selvästi.
Puoliveljen salamurha
ei lopettanut kritiikkiä Kimin perheen sisällä.
Alle kuukausi sen jälkeen kun Pohjois-Korean
diktaattorin puoliveli myrkytettiin lentokentällä,
me saimme tämän videon, jossa on murhatun miehen poika Kim Han-sol.
Minun nimeni on Kim Han-sol. Olen syntynyt Pohjois-Koreassa.
Olen osa Kimien perhettä. Minun passini on tässä.
Hän on hieman yli 20-vuotias ja hänellä on koko elämä edessään.
Hän oli kuulemma lupaava nuori mies.
Nyt hän joutuu ehkä pakenemaan lopun ikäänsä,
koska hän on mahdollinen uhka Kimin hallitukselle.
Hän on Kimin perheen jäsen ja hän on yksi perillisistä.
Isäni murhattiin muutama päivä sitten.
Olen tällä hetkellä äitini ja siskoni seurassa.
Me toivomme, että tilanne paranee pian.
Puoliveljen salamurha ja sedän teloittaminen tarkoittivat,
että Kim Jong-un pystyi tekemään muutoksia sisäpiirissään.
Hän valitsi nuoremman siskonsa,
ja antoi hänelle tärkeän roolin puolueen johdossa.
Sitten Kim Jong-un halusi tulla kuuluisammaksi maailmassa.
Hän onnistui siinä laukaisemalla ohjuksia,
joilla hän esitteli maansa kasvavaa sotilasmahtia.
Pohjois-Korea laukaisi pitkän matkan ohjuksen.
Pohjois-Korea näyttää USA:lle, että se on varteen otettava vastustaja.
Kim härnäsi Amerikkaa. Se oli perinteistä hänen perheessään.
Kim Jong-unin tapauksessa sillä oli huono vaikutus.
Pohjois-Korean ydinaseohjelma
johtaa eristäytymiseen. Se ei ole merkki voimasta.
Juuri kun Kim Jong-un oli saanut Pohjois-Korean
maailmankartalle...
USA! USA!
...paikalle saapui uudenlainen poliitikko.
Lehdistöstä soitettiin eräs päivä.
He kysyivät: "Haluaisitko puhua Pohjois-Korean johtajan kanssa?"
Sanoin: "Miksi ei?"
Minähän puhun kenen tahansa kanssa!
Kim Jong-un! Kim Jong-un! Kim Jong-un!
Kim Jong-un oli ollut vallassa viisi vuotta.
Hän oli poistanut toisinajattelijat.
Kim Jong-un! Kim Jong-un! Kim Jong-un!
Sitten hän kiinnostui kansainvälisestä huomiosta.
Meillä on historiallisia uutisia.
Donald J Trump on valittu USA:n 45:nneksi presidentiksi.
Jos ajattelemme Pohjois-Koreaa, sen johtaja on kuin mielipuoli.
Se on vaikuttavaa, koska hän on nuori.
Kuinka hän onnistui siinä? Hän teki itsestään johtajan.
Hän tappoi setänsä ja monta muuta. Hän on tosissaan.
Pohjois-Korea laukaisee ensimmäisen ohjuksen Trumpin hallinnon aikana.
6. MAALISKUUTA 2017
Trumpin toimikauden alussa
laukaistiin monia ohjuksia.
Yhdysvaltain itsenäisyyspäivänä
he laukaisivat ohjuksen, joka olisi voinut lentää Alaskaan asti.
Rakettia kutsuttiin "Lahjaksi amerikkalaisille äpärille".
USA:ssa osataan olla kärsivällisiä,
mutta jos meidät pakotetaan puolustamaan itseämme,
meillä ei ole muuta vaihtoehtoa kuin tuhota Pohjois-Korea täysin.
Rakettimies haluaa tappaa itsensä
ja valtionsa.
Trump teki mielipiteensä selväksi,
ja Pohjois-Korea oli saavuttanut jotain tärkeätä.
Uusi uhka Pohjois-Koreasta.
Heidän uusi ohjuksensa
voisi saavuttaa jokaisen paikan USA:n mannermaalla.
Kim Jong-un antoi lausunnon siitä,
että ydinaseohjelma oli nyt valmis. Hän oli valmis puhumaan.
Hän vieraili ensin Etelä-Koreassa.
Onnistuneen huippukokouksen jälkeen
hän tapasi presidentti Trumpin Singaporessa.
Kun näimme hänet alussa vuosina 2010 - 2011,
hän oli lapsenkasvoinen nuori mies, jota kukaan ei tuntenut.
Hän ei ollut kovin uskottava.
Nyt hän on johtaja,
jolla on uhkaavan suuri määrä ydinaseita.
Nyt hän on täysin eri asemassa
kun hän neuvottelee ja vuorovaikuttaa muiden maiden kanssa.
12. KESÄKUUTA 2018
Tiesin, että asiat muuttuisivat.
Kukaan ei uskonut minua.
Sain tappouhkauksia ja yritin suojella kaikkea,
mutta minä uskon Pohjois-Koreaan.
Tämä on hieno päivä kaikille.
Singapore, Tokio, Kiina ja kaikki! Tämä on hieno päivä!
Nyt pohjoiskorealaiset uskovat, että heidän pieni ja köyhä maansa
on niin tärkeä, että heidän johtajansa voi tavata
USA:n presidentin.
Hänen isänsä ja isoisänsä eivät koskaan pystyneet siihen.
Oikein hyvä. Oikein hyvä.
Meillä on hyvä suhde. Kiitos.
Kim Jong-un oli tehnyt valtavan tempauksen.
Hän neuvotteli samalla tasolla
kuin maailman tärkeimpänä pidetty valtionpäämies.
Yli 70:n vuoden ajan
isoisä, isä ja poika
ovat vakuuttaneet kansalleen, että he ovat jumalia.
Ne muistitikut ovat tässä. Ne myyvät hyvin, eikö niin?
Niissä on paljon elokuvia ja tv-ohjelmia.
Kim Jong-unin Akilleen kantapää on se,
että hänen kansalaisensa voivat saada tietoa ulkomailta.
Paljonko DVD maksaa?
Mitä enemmän hänen kansalaisensa näkevät ulkomaisia tiedotusvälineitä
ja mitä enemmän he kyseenalaistavat Pohjois-Korean tilannetta,
sitä enemmän he kyseenalaistavat valtiovallan laillisuutta.
Silloin Kim Jong-unin tilanne on vaarallinen.
Jos ihmiset lakkaavat uskomasta, että he ovat jumalia,
koko maan hallintojärjestelmän pohja romahtaa.
Jos kansa ei hyväksy hallintojärjestelmää,
hän seisoo tyhjän päällä.
Yli 70:n vuoden ajan Kimin perhe salasi kaiken kansaltaan.
Maailman salamyhkäisin valtio on edelleenkin eristyksissä.
Tätä erakkojen kuningaskuntaa hallitsee edelleenkin yksi perhe.
Suomennos: Katja Reijonen